William Pottker

William de Oliveira Pottker (sündinud 22. veebruaril 1993 Florianópolises) on Brasiilia jalgpallur, kes mängib ründajana Brasiilia kõrgliigaklubis Avaí.

Pottker alustas klubikarjääri 2011. aastal Brasiilia kõrgliiga klubis Figueirense, kuid mänguaega sai ta klubi esindusmeeskonnas väga harva. Järgmistel hooaegadel oli ta laenul Brasiilia erinevate liigatasemete klubides, lisaks Portugali klubi Braga reservmeeskonnas ja Gandzasari ridades Armeenia kõrgliigas.

2016. aastal liitus ta Brasiilia kõrgliiga klubiga Ponte Preta. Sama hooaeg kujunes Pottkeri jaoks lõpuks läbimurdeks, kui ta lõi kõrgliigas 14 väravat. Sellega oli ta 2016. aastal kahe teise mängija kõrval liiga suurim väravakütt. Ponte Preta lõpetas hooaja Brasiilia kõrgliigas kaheksanda kohaga.

2017. aasta hooaja alguse veetis ta veel Ponte Pretas. 2017. aasta São Paulo osariigi meistrivõistlustel Campeonato Paulista, kus ta aitas Ponte Preta finaali, kus kaotati Corinthiansele. Pottker lõi osariigi meistrivõistlustel kokku üheksa väravat, millega oli ta São Paulo mängija Gilberto kõrval parima väravakütt.

Pärast São Paulo osariigi meistrivõistlusi liitus ta Internacionaliga, mis oli 2017. aasta hooajal langenud Brasiilia esiliigasse."Inter oficializa Pottker por quatro anos; atacante chega após o Paulistão". globoesporte.globo.com. Vaadatud 16.2.2017. Vaadatud 8.8.2018 Ta lõi sel hooajal kümme väravat, olles Internacionali parim väravakütt liigas. Sellega aitas ta Internacionali liigas teisele kohale, millega kindlustati järgmiseks hooajaks pääses kõrgliigasse.

2020. aasta oktoobris liitus ta Brasiilia esiliigaklubiga Cruzeiro."Vem Pottker, vai Maurício: Cruzeiro e Inter acertam troca; saiba detalhes". uol.com. 31.10.2020. Vaadatud 25.11.2020 2021. aastal läks ta laenule Araabia Ühendemiraatide kõrgliigaklubisse Al-Wasl ja 2022. aastal Brasiilia kõrgliigaklubisse Avaí.

 Viited 

Kategooria:Brasiilia jalgpallurid
Kategooria:Sport Club Internacionali mängijad
Kategooria:Cruzeiro Esporte Clube mängijad
Kategooria:Avaí FC mängijad
Kategooria:Sündinud 1993